371 Vas

Nota quod triplex est genus vasis. Est enim quoddam vas spirituale capax diuine gratie et amoris, quod est anima. Et est vas carnale congregatum spurcisie, contumelie, uel honoris, quod est homo totus. Vnde Augustinus in libro *Sententiarum* Prosperi, ad hoc homines excoquentur igne tribulationis, ut vasa electionis vacuentur nequicia, et impleantur gratia. Et in tercio libro *Dialogorum* c. 7, dicitur quomodo videns ex defectu hospicii in templo Appollationis se receperat.Et signo crucis senium erat, quamuis in crucem non crederet. A demonibus illic congregatis requisitus, dicebantur, vas vacuum sed signatum.

Patet igitur ex multis locis quam periculosum sit abuti vasis sacris, sicut patet de Balthsar, Dan. 5[:2]. Ac cum cor hominis ordinatum sit ut sit vas gratie, attende quid dicat Augustinus, *Super canonica* *Joannis*, homelia secunda, vas es, si adhuc plenus es, funde quod habes. Act. 9[:15] dicit Deus de Paulo, *Vas electionis est mihi*. Fuit enim primo vas inutile et postmodum facta est *vas alterum*, Jer. 18[:4]. Et sicut vas reparatus aliquando melius est quam prius fuerat sicut aliquando contingit de persona. Quod erit *quasi vas auri solidum, ornatum omni lapide pretioso*, Eccli. 50[:10]. Et Prou. 25[:4]: *Aufer rubiginem de argento, et egredietur vas purissimum*.

Sed nota quod quanto vasa sunt altiori et sacratiori vsui deputata, tanto magis sunt aurea, sicut patet in templo Salomonis quod omnia vasa eius erant aures, 3 Reg. 7[:48]. Tre. 4[:2]: *Filii Sion inclyti, [et] amicti auro* puro *quomodo* computati *sunt in vasa testea, opus manuum figuli*! Aurum purum est verum ad differentiam auri falsi. Quorum differentia est quod quanto aurum purum magis est in visu, tanto magis clarescit, set aurum falsum tanto peius. Ideo vbi vera vasa saluantur, falsa franguntur, 2 Tim 2[:20-21]: *In magna domo non solum sunt vasa aurea, et argentea, sed et lignea, et fictilia: et quædam quidem in honorem, quædam in contumeliam. Si quis ergo emundaverit,* etc.